D'Hondt metodoa

D'Hondt metodoa —D'Hondt sistema eta D'Hondt legea izenez ere ezaguna— alderdikako zerrenden bidezko ordezkaritza proportzionaleko hauteskundeetan hautetsiak banatzeko metodo bat da, batezbesteko handiena darabilena. Victor D'Hondt matematikariak sortu zuen, eta harengandik hartu du izena. Metodoa ez da zatiketazko beste metodo zabalduena —Sainte-Laguë metodoa— bezain proportzionala, D'Hondt metodoak alderdi politiko handien alde egiten baitu neurri batean, alderdi txiki banakatuei kalte eginda. Friedrich PUKELSHEIM (2007): «Seat bias formulas in proportional representation systems», 4th ECPR General Conference.

 Hautetsiak banatzeko era 
Boto guztiak zenbatutakoan, zatitzaileak kalkulatzen dira V/N eginez (V-k zerrenda batek jasotako boto kopurua adierazten du eta N bat eta banandu beharreko kargu kopuruaren arteko zenbakia da). 1 eta N artean dauden zatitzaileekin botoen zatiketak kalkulatu ondoren, karguen esleipena zatiketen emaitzak handienetik txikienera ibiliz egiten da, karguak agortu arte.

 Adibidea 
Demagun hauteskunde batzuetara bost alderdi aurkeztu direla, guztira 7 hautetsi aukeratuko direla (N=7), eta jasotako botoak honako hauek direla:

 A alderdia B alderdia C alderdia D alderdia E alderdia Botoak 340.000 280.000 160.000 60.000 15.000

Ondorengo taula hau eratuko litzateke:

 Zatitzaileak 1 2 3 4 5 6 7 Alderdiak A [1] 340.000 [3] 170.000 [6] 113.333 85.000  68.000  56.667  48.571 B [2] 280.000 [5] 140.000 [7] 93.333 70.000  56.000  46.667  40.000 C [4] 160.000 80.000  53.333  40.000  32.000  26.667  22.857 D 60.000  30.000  20.000  15.000  12.000  10.000  8.571 E 15.000  7.500  5.000  3.750  3.000  2.500  2.143

Azaldutako prozedurari jarraituz, A alderdiak 3 hautetsi lortuko lituzke; B alderdiak, beste 3; eta C alderdiak, bakarra. Kortxeteen artean ([]) dagoen zenbakiak esleitze ordena erakusten du.

 Erreferentziak 

 Kanpo estekak 
 «D'Hondt metodoa», Nafarroako Gobernuaren webgunea.

Kategoria:Hauteskunde sistemak

fr:Scrutin proportionnel plurinominal#Méthode d'Hondt